**Okresný súd Bratislava I.**

Záhradnícka 10

812 44 Bratislava

**V Bratislave, dňa 05.05.2020**

**Návrh na začatie konania o zrušení bezpodielového spoluvlastníctva manželov podľa ust. § 148a ods. 2 Občianskeho zákonníka**

**Navrhovateľka/manželka:**

Andrea Vzorová, nar. 02.01.1990, trvale bytom Zálužná 553, 099 85 Zálužie, občianka Slovenskej republiky,*/email, telefón/*

(ďalej aj ako „manželka“)

**Manžel:**

Andrej Vzor, nar. 05.05.1885, trvale bytom Zálužná 553, 099 85 Zálužie, občan Slovenskej republiky */email, telefón/*

(ďalej aj ako „manžel“)

S manželom sme **uzavreli manželstvo dňa** **15.08.2015** na matričnom úrade pre obvod Bratislava I, ktoré je zapísané v knihe manželstiev matričného obvodu Stupava pod číslom 225/15, vo zväzku č. 7, ročník 2015, strana 8, poradové číslo 35.

Počas manželstva nám nebolo bezpodielové spoluvlastníctvo manželov zrušené, ani iným spôsobom modifikované podľa ust. § 143a Občianskeho zákonníka.

Dôkaz:

* fotokópia sobášneho listu

Dňa 01.04.2020 získal manžel podnikateľské oprávnenie ohlásením voľnej živnosti Okresnému úradu Bratislava, číslo živnostenského registra: 11-5088154.

Ako manželka, ktorá nezískala oprávnenie na podnikateľskú činnosť, podávam **návrh na zrušenie bezpodielového spoluvlastníctva manželov** podľa § 148a ods. 2 Občianskeho zákonníka **z dôvodu podnikateľskej činnosti manžela.**

Dôkaz:

* fotokópia živnostenského oprávnenia

Z dôvodu naplnenia podmienok podľa § 148a ods. 2 Občianskeho zákonníka navrhujem, aby súd po vykonanom dokazovaní vydal

**rozsudok**

**Súd bezpodielové spoluvlastníctvo manželov** Andrea Vzorová, nar. 02.01.1990, trvale bytom Zálužná 553, 099 85 Zálužie a Andrej Vzor, nar. 05.05.1885, trvale bytom Zálužná 553, 099 85 Zálužie, ktoré vzniklo dňa 15.08.2015, **zrušuje**.

Žiaden z účastníkov nemá nárok na náhradu trov konania.

**Andrea Vzorová**

navrhovateľka

Prílohy:

* doklad o zaplatení súdneho poplatku
* fotokópia sobášneho listu
* fotokópia živnostenského oprávnenia